**สรุปผลการดำเนินงานโครงการ**

1. **ชื่อ** โครงการแลกเปลี่ยนเรียนรู้การปรับเปลี่ยนพฤติกรรมสุขภาพ ปี 2562
2. **หลักการและเหตุผล**

โรคความดันโลหิตสูงและโรคเบาหวาน เป็นภัยเงียบที่คร่าผู้คนโดยไม่รู้ตัว บางครั้งอาจจะมีอาการหรือไม่มีอาการนำมาก่อนโดยเฉพาะในกลุ่มอายุ 35 ปี ขึ้นไปซึ่งเป็นกลุ่มเสี่ยงที่จะเกิดโรคดังกล่าวได้ง่ายและโรคดังกล่าวยังเป็นปัญหาระดับประเทศ ประชาชนมีการเจ็บป่วยเพิ่มขึ้น ส่งผลกระทบต่อสภาวะเศรษฐกิจ สังคมและสิ่งแวดล้อม สำหรับตัวผู้ป่วยเองเมื่อเกิดการเจ็บป่วยด้วยโรคดังกล่าวก่อให้เกิดปัญหาด้านการดำเนินชีวิตประจำวัน สุขภาพจิต การทำงาน และถ้าไม่ได้รับการดูแล รักษาและการป้องกันได้ทันท่วงที ก็จะก่อให้เกิดภาวะแทรกซ้อนต่างๆจากโรคตามมาได้ เช่น ภาวะโรคหัวใจและหลอดเลือด ระบบประสาทตา ไต และ เท้า เป็นต้น และอาจส่งผลถึงขั้นทุพพลภาพและเสียชีวิตได้เป็นภาระให้บุคคลในครอบครัวที่จะต้องคอยดูแลทำให้มีปัญหาสุขภาพจิตและเศรษฐกิจภายในครอบครัวเพิ่มขึ้นซึ่งสาเหตุนอกจากพันธุกรรมแล้วส่วนหนึ่งเกิดจากอารมณ์ ภาวะเครียด ซึมเศร้า วิตกกังวล อาหารพฤติกรรมการบริโภคอาหารที่ไม่ถูกต้องและการเลือกซื้อหาอาหารที่สะดวกและง่ายขึ้นในปัจจุบัน การบริโภคตามใจปากโดยไม่คำนึงถึงคุณภาพและผลกระทบต่อสุขภาพที่ตามมาจากการบริโภคการขาดการออกกำลังกายสม่ำเสมอ การสูบบุหรี่และการดื่มสุราล้วนเป็นปัจจัยเสริมต่อโรคความดันโลหิตสูงและโรคเบาหวานข้อมูลกลุ่มป่วย 3 ปีย้อนหลัง ตั้งแต่ปี 2559 – 2561 จำนวนผู้ป่วยโรคความดันโลหิตสูง 383 ,431 และ446ผู้ป่วยโรคเบาหวาน 169 ,183 และ212 จากข้อมูลดังกล่าวจะเห็นได้ว่ามีแนวโน้มเพิ่มขึ้นเรื่อยๆในทุกๆปี

ดังนั้นเพื่อให้มีการจัดตั้งชมรมกลุ่มป่วยและได้พบปะแลกเปลี่ยนเรียนรู้ อย่างน้อย 1 ชมรม และมีบุคคลต้นแบบด้านสุขภาพเกิดขึ้นหมู่ละ 1 คน มีการค้นหากลุ่มเสี่ยงที่จะเป็นโรคความดันโลหิตสูงและโรคเบาหวานและได้รับการรักษาได้ทันท่วงที ทางโรงพยาบาลส่งเสริมสุขภาพตำบลวังพญา จึงได้จัดทำโครงการแลกเปลี่ยนเรียนรู้การปรับเปลี่ยนพฤติกรรมสุขภาพ ปี 2562 ในปีงบประมาณ 2562 ขึ้น

1. **วัตถุประสงค์**
2. เพื่อให้ประชาชนกลุ่มอายุ 35 ปีขึ้นไปได้รับการคัดกรองโรคความดันโลหิตสูงและโรคเบาหวาน ร้อยละ 90
3. เพื่อลดความรุนแรงและการตายของโรคความดันโลหิตสูงและโรคเบาหวาน

3. เพื่อให้ประชาชนกลุ่มเสี่ยงอายุ 35 ปีได้รับกาปรับเปลี่ยนพฤติกรรมอย่างน้อยร้อยละ 60

1. **เป้าหมาย**

ผู้ป่วยโรคความดันโลหิตสูงและโรคเบาหวาน จำนวน 100 คน แบ่งเป็น 2 รุ่นๆละ 50 คน

1. **วิธีดำเนินการ**

**กิจกรรมที่ 1** ประชุมชี้แจงแนวทางการดำเนินงาน/จัดประชุมอบรม

1. ประชุมชี้แจงเจ้าหน้าที่ อสม.ในการจัดทำโครงการและวางแผนการดำเนินการ
2. จัดเตรียมกลุ่มเป้าหมาย
3. จัดเตรียมสถานที่ อุปกรณ์และวิทยากร
4. ทำการคัดกรอง/จัดอบรมให้ความรู้เรื่องโรคความดันโลหิตสูงและโรคเบาหวาน/การจัดตั้งชมรมกลุ่มป่วยโรคความดันโลหิตสูงและโรคเบาหวานและค้นหาบุคคลต้นแบบ ประจำปี 2562 จำนวน 100 คน

**กิจกรรมที่ 2** เชิงรุก/ติดตาม

1. การค้นหากลุ่มเสี่ยงโรคความดันโลหิตสูงและโรคเบาหวาน
2. ให้บริการเชิงรุกโดยตรวจคัดกรองโรคความดันโลหิตสูงและโรคเบาหวานในชุมชน

**กิจกรรมที่ 3** ติดตามและประเมินผล

1. เฝ้าระวังและติดตามกลุ่มเสี่ยงโรคความดันโลหิตสูงและโรคเบาหวาน 3 ครั้ง/ ปี
2. ประเมินพฤติกรรมสุขภาพ 3 อ 2 ส
3. จัดเก็บข้อมูลลงโปรแกรม JHCIS
4. ประเมินผลการดำเนินการ
5. **ระยะเวลาดำเนินการ**

11 – 12 มีนาคม 2562

1. **สถานที่ดำเนินการ**

โรงพยาบาลส่งเสริมสุขภาพตำบลวังพญา

1. **งบประมาณ**

โครงการสนับสนุนงบประมาณโครงการ ฯ จากกองทุนหลักประกันสุขภาพในระดับท้องถิ่นตำบลวังพญาจำนวน 16,100 บาท แบ่งเป็น 2 รุ่น ๆ ละ 50 คน

**งบประมาณ**

โครงการสนับสนุนงบประมาณโครงการ ฯ จากกองทุนหลักประกันสุขภาพในระดับท้องถิ่นตำบลวังพญาจำนวน 16,100 บาท แบ่งเป็น 2 รุ่น ๆ ละ 50 คน

**กิจกรรมที่ 1** ประชุมชี้แจงแนวทางการดำเนินงาน/จัดประชุมอบรม

1. ค่าอาหารกลางวัน 100 คน x 75 บาท x 1 มื้อ เป็นเงิน 7,500 บาท
2. ค่าอาหารว่างและเครื่องดื่ม 100 คน x 25 บาท x 2 มื้อ เป็นเงิน 5,000 บาท
3. ค่าวิทยากร 2 คน x 6 ชั่วโมง ๆละ 300 บาท x 2 วัน เป็นเงิน 3,600 บาท

รวมเป็นเงินทั้งหมด 16,100 บาท ( เงินหนึ่งหมื่นหกพันหนึ่งร้อยบาทถ้วน )

\*ทุกรายการสามารถถัวเฉลี่ยกันได้

**กิจกรรมที่ 2** เชิงรุก/ติดตาม ไม่ใช้งบในการดำเนินงาน

**กิจกรรมที่** 3 ติดตาม/ประเมินผล ไม่ใช้งบในการดำเนินงาน

1. **ผู้รับผิดชอบโครงการ**

นางสุทิศา พรหมจินดา ตำแหน่งพยาบาลวิชาชีพชำนาญการ

1. **หน่วยงานที่ให้การสนับสนุน**

กองทุนหลักประกันสุขภาพตำบลวังพญา

1. **การประเมินผล**

หลังจากดำเนินโครงการประชาชนกลุ่มอายุ 35 ปีขึ้นไป ได้รับ

1. ประชาชนกลุ่มอายุ 35 ปีขึ้นไปได้รับการคัดกรองโรคความดันโลหิตสูงและโรคเบาหวาน ร้อยละ 90
2. กลุ่มสงสัยป่วยได้รับการส่งต่อเพื่อการวินิจฉัยและการรักษา ร้อยละ 100
3. กลุ่มเสี่ยงและกลุ่มป่วยได้รับการปรับเปลี่ยนพฤติกรรมไม่น้อยกว่าร้อยละ 60
4. อัตราการเกิดความรุนแรงและการตายของโรคความดันโลหิตสูงและโรคเบาหวานลดลง
5. **สรุปผลการดำเนินงานตามวัตถุประสงค์**

|  |  |  |  |  |  |
| --- | --- | --- | --- | --- | --- |
| ที่ | วัตถุประสงค์ของ โครงการ/กิจกรรม | สภาพความสำเร็จ | | ผลการดำเนินงาน | |
| บรรลุ | ไม่บรรลุ |
| 1  2  3  4  5  5 | เพื่อให้ประชาชนกลุ่มอายุ 35 ปีขึ้นไปได้รับการคัดกรองโรคความดันโลหิตสูงและโรคเบาหวาน ร้อยละ 90  -คัดกรองโรคความดันโลหิตสูง  -คัดกรองโรคเบาหวาน  เพื่อให้กลุ่มสงสัยป่วยได้รับการส่งต่อเพื่อการวินิจฉัยและการรักษา ร้อยละ 100  เพื่อให้กลุ่มเสี่ยงและกลุ่มป่วยได้รับการ  ปรับเปลี่ยนพฤติกรรมไม่น้อยกว่าร้อยละ 60  เพื่อให้ประชาชนกลุ่มอายุ 35 ปีขึ้น มีความรู้ในการดูแลตนเองให้ห่างไกลโรคความดันโลหิตสูงและโรคเบาหวาน  อัตราการเกิดความรุนแรงและการตายของโรคความดันโลหิตสูงและโรคเบาหวานลดลง  เพื่อลดอัตราการเกิดโรคความดันโลหิตสูงและโรคเบาหวาน   * โรคความดันโลหิตสูงรายใหม่ * โรคเบาหวาน | ⁄  ⁄  ⁄  ⁄  ⁄  ⁄  ⁄ | ⁄ | 95.39  95.36  100  68  0 | |
| ปี 61 | ปี62 |
| 48  23 | 48  39 |

จากตารางด้านบนจะพบว่า ประชากรกลุ่มอายุ 35 ปีขึ้นไปได้รับการตรวจคัดกรองโรคความดันโลหิตสูง ร้อยละ 95.39 โรคเบาหวาน ร้อยละ 95.36 ได้รับการส่งต่อเพื่อวินิจฉัยและการรักษา ร้อยละ 100 กลุ่มเสี่ยงและกลุ่มป่วยได้รับการปรับเปลี่ยนพฤติกรรม ร้อยละ 68 ไม่เกิดเกิดความรุนแรงและการตายของโรคความดันโลหิตสูงและโรคเบาหวาน ผู้ป่วยโรคความดันโลหิตสูง ลดลง ซึ่งผ่านเกณฑ์วัตถุประสงค์ แต่ก็ยังพบว่า มีผู้ป่วยโรคเบาหวานเพิ่มขึ้น ไม่ผ่านเกณฑ์ที่กำหนดไว้

**13. สรุปในภาพรวม**

**จุดเด่นของโครงการ / กิจกรรม ในครั้งนี้**

การให้ความร่วมมือของทีมงานมีการวางแผนและปฏิบัติร่วมกันและผู้เข้ารับการอบรม มีความตั้งใจและสนใจในการเข้ารับการอบรม ซึ่งสังเกตได้จากการตอบคำถาม การซักถาม และให้ความร่วมมือในการทำกิจกรรม

**จุดที่ควรพัฒนาของโครงการ/กิจกรรม ในครั้งนี้**

การสร้างแรงจูงใจและความมั่นใจให้กับกลุ่มเป้าหมายในการปรับเปลี่ยนพฤติกรรม

**14. ปัญหา/อุปสรรค**

ความพร้อมเพียงของผู้เข้ารับการอบรม

**15. ข้อเสนอแนะเพื่อพัฒนาของโครงการ / กิจกรรม ในครั้งนี้**

ควรมีการดำเนินงานและพัฒนาอย่างต่อเนื่อง

(ลงชื่อ).....................................ผู้รับผิดชอบโครงการ (ลงชื่อ)......................................ผู้รับรองผลการดำเนินโครงการ

(นางสุทิศา พรหมจินดา) (นางจินตนา หะบีบากา)

พยาบาลวิชาชีพชำนาญการ ผู้อำนวยการโรงพยาบาลส่งเสริมสุขภาพตำบลวังพญา

**สรุปผลการดำเนินงานโครงการ**

**1. ชื่อ** โครงการเครือข่ายแกนนำป้องกันโรคมะเร็งเต้านมและโรคมะเร็งปากมดลูก ปี2562

**2. หลักการและเหตุผล**

โรคมะเร็งเต้านมจัดได้ว่ามะเร็งร้ายอันดับ 1 ของผู้หญิงทั่วโลก จากสถิติของสถาบันมะเร็งแห่งชาติ ระบุว่ามีผู้หญิงไทยป่วยเป็นมะเร็งเต้านม รายใหม่ประมาณ 20,000 คนต่อปีหรือ 55 คนต่อวัน ทั้งยังมีแนวโน้มที่จะเพิ่มมากขึ้นทุกปี ปัจจุบันยังไม่ทราบสาเหตุที่แน่ชัด หากแต่มีปัจจัยเสี่ยงหลายประการที่สัมพันธ์กับการเกิดโรค เช่น ผู้หญิงที่มีอายุมากกว่า 50 ปี ปัจจัยทางพันธุกรรมโดยเฉพาะหากครอบครัวมีญาติสายตรง เป็นมะเร็งเต้านมหรือมะเร็งรังไข่ มีคนในครอบครัวเป็นโรคมะเร็งเต้านมหลายคน หรือมีญาติเคยเป็นมะเร็งเต้านมเมื่ออายุน้อย หรือเป็นมะเร็งเต้านมพร้อมกันทั้ง 2 ข้าง ปัจจัยด้านฮอร์โมนเพศคือเริ่มมีประจำเดือนเมื่ออายุน้อยกว่า 12 ปี หรือประจำเดือนหมดช้าหลังอายุ 55 ปี ผู้หญิงที่ไม่มีบุตรหรือมีบุตรคนแรกหลังอายุมากกว่า 30 ปีนอกจากนี้ ผู้หญิงที่กินยาฮอร์โมนทดแทนหลังวัยทองเป็นระยะเวลานานเกิน 5 ปี ปัจจัยทั้งหมดนี้ก็มีโอกาสเพิ่มความเสี่ยงของการเกิดมะเร็งเต้านมได้เช่นกัน รวมทั้งการดื่มสุรา การฉายรังสีบริเวณทรวงอก และการกินยาคุมกำเนิด ซึ่งพบว่าเป็นปัจจัยที่มีความสัมพันธ์กับโรคอยู่บ้าง แต่ไม่ชัดเจนมากนัก อาการเริ่มต้นของมะเร็งเต้านม ส่วนใหญ่มักจะไม่ รู้สึกเจ็บ จนกระทั่งก้อนเนื้อเริ่มมีขนาดใหญ่ขึ้นหรือลุกลามไปยังอวัยวะส่วนอื่น เมื่อนั้นผู้ป่วยจึงจะเริ่มรู้สึกถึงความผิดปกติที่เกิดขึ้น และจากข้อมูลการตรวจคัดกรองมะเร็งเต้านม 3 ปีย้อนหลังของตำบลวังพญาพบว่าตั้งแต่ปี 2559 – 2561 ได้รับการตรวจ 1,147 คน คิดเป็นร้อยละ 94.56 , 1,005 คน คิดเป็นร้อยละ 82.65 และ 1,061คิดเป็นร้อยละ 83.68 พบผิดปกติที่ไม่ใช่ cellมะเร็ง 1 คน, 3 คน และ 3 คนได้รับการส่งต่อเพื่อการวินิจฉัยร้อยละ 100 และโรคมะเร็งรองลงมาเป็นอันดับ 2 ของผู้หญิง คือโรคมะเร็งปากมดลูกกำลังพุ่งสูงขึ้นอย่างน่าตกใจ ข้อมูลจากองค์การอนามัยโลกระบุว่ามะเร็งปากมดลูกเป็นสาเหตุของการเสียชีวิตอันดับต้นๆของผู้หญิงทั่วโลก มีการประมาณการไว้ว่าในทุกๆปีจะพบผู้ป่วยที่เป็นมะเร็งปากมดลูกรายใหม่มากกว่า 50,000 รายและครึ่งหนึ่งในจำนวนนั้นจะเสียชีวิตลงซึ่งนับได้ว่าทุกๆ 1 ชั่วโมงจะมีผู้หญิงทั่วโลกเสียชีวิตจากมะเร็งปากมดลูกถึง 30 คนในส่วนของประเทศไทยแต่ละปีจะพบผู้ป่วยมะเร็งปากมดลูกรายใหม่ประมาณ 10,000 ราย และเสียชีวิตจากมะเร็งปากมดลูกประมาณ 5,000 ราย ซึ่งอัตราการเสียชีวิตของผู้หญิงไทยนั้นเพิ่มขึ้นจาก 7 คนเป็น 14 คนต่อวัน ตัวเลขที่เพิ่มขึ้นมานี้ส่วนหนึ่งเกิดจากความประมาทเพราะคิดว่าตนเองไม่มีความเสี่ยง แล้วจะเป็นโรคนี้ได้อย่างไร แต่ในความเป็นจริงผู้หญิงทุกคนที่ผ่านการมีเพศสัมพันธ์มาแล้วมีโอกาสที่จะเป็นมะเร็งปากมดลูกได้ทั้งสิ้น แม้จะเป็นเพศสัมพันธ์ที่เกิดขึ้นเพียงครั้งเดียวก็ตาม จากสถิติรายงาน 30 % ของผู้หญิงไทยไม่เคยได้เข้ารับการตรวจแปปสเมียร์เพื่อคัดกรองหาเชื้อมะเร็งปากมดลูกเลย จากข้อมูลการตรวจคัดกรองมะเร็งปากมดลูก 3 ปีย้อนหลังของตำบลวังพญาพบว่าตั้งแต่ปี 2559 – 2561 ได้รับการตรวจ 237 คน คิดเป็นร้อยละ 21.33 , 86 คน คิดเป็นร้อยละ 8.32 และ 104 คนคิดเป็นร้อยละ 10.34 พบผิดปกติที่ไม่ใช่cellมะเร็ง 3 คน , 1 คนและ 3 คน ได้รับการส่งต่อเพื่อการวินิจฉัยร้อยละ 100

ดังนั้นเพื่อให้ประชาชนมีความรู้ มีความตระหนัก รู้จักป้องกันและมารับบริการตรวจคัดกรองโรคมะเร็งเต้านมและโรคมะเร็งปากมดลูก ค้นหากลุ่มเสี่ยงที่จะเป็นโรคมะเร็งเต้านมและโรคมะเร็งปากมดลูก และได้รับการรักษาได้ทันท่วงที ทางโรงพยาบาลส่งเสริมสุขภาพตำบลวังพญา จึงได้จัดทำโครงการเครือข่ายแกนนำป้องกันโรคมะเร็งเต้านมและโรคมะเร็งปากมดลูก ปี 2562 ขึ้น โดยคัดกรองและสร้างเครือข่ายในกลุ่มประชาชนที่มีอายุ 30 – 70 ปี

**3. วัตถุประสงค์**

1. เพื่อให้ประชาชนกลุ่มอายุ 30 – 70 ปีได้รับการตรวจคัดกรองมะเร็งเต้านมร้อยละ 80
2. เพื่อให้ประชาชนกลุ่มอายุ 30 – 60 ปีได้รับการตรวจคัดกรองมะเร็งปากมดลูกร้อยละ 20
3. เพื่อลดอัตราการเกิดโรคมะเร็งเต้านมและมะเร็งปากมดลูก

**4. เป้าหมาย**

ประชาชนกลุ่มอายุ 30 – 70 ปี จำนวน 70 คน แบ่งเป็น 2 รุ่นๆละ 35 คน

**5. วิธีดำเนินการ**

**กิจกรรมที่ 1** ประชุมชี้แจงแนวทางการดำเนินงาน/จัดประชุมอบรม

1. ประชุมชี้แจงเจ้าหน้าที่ อสม.ในการจัดทำโครงการและวางแผนการดำเนินการ
2. จัดเตรียมกลุ่มเป้าหมาย
3. จัดเตรียมสถานที่ อุปกรณ์และวิทยากร
4. จัดอบรมให้ความรู้เรื่องโรคมะเร็งเต้านมและโรคมะเร็งปากมดลูก พร้อมสาธิตการตรวจเต้านมที่ถูกต้องประจำปี 2562แก่แกนนำ จำนวน 70 คน

**กิจกรรมที่ 2** เชิงรุก/ติดตาม

1. ให้ข้อมูลกลุ่มเป้าหมาย 30 – 70 ปีเพื่อให้อสม.นัดและติดตามมารับบริการ
2. ให้บริการเชิงรุกโดยติดตามละออกตรวจคัดกรองมะเร็งเต้านมและปากมดลูกในชุมชน

**กิจกรรมที่ 3** ติดตาม/ประเมินผล

1. ติดตามและประเมิลผลงานทุก 1 เดือน
2. จัดเก็บข้อมูลลงโปรแกรม JHCISและส่งข้อมูลเข้าสถาบันมะเร็งแห่งชาติ
3. ประเมินผลการดำเนินการ

**6. ระยะเวลาดำเนินการ**

21 – 22 มีนาคม 2562

**7. สถานที่ดำเนินการ**

โรงพยาบาลส่งเสริมสุขภาพตำบลวังพญา

**8. งบประมาณ**

โครงการสนับสนุนงบประมาณโครงการ ฯ จากกองทุนหลักประกันสุขภาพในระดับท้องถิ่นตำบล

วังพญา จำนวน 12,350 บาท แบ่งเป็น 2 รุ่น ๆ ละ 35 คน

**กิจกรรมที่ 1** ประชุมชี้แจงแนวทางการดำเนินงาน/จัดประชุมอบรม

1. ค่าอาหารกลางวัน 70 คน x 75 บาท x 1 มื้อ เป็นเงิน 5,250 บาท
2. ค่าอาหารว่างและเครื่องดื่ม 70 คน x 25 บาท x 2 มื้อ เป็นเงิน 3,500 บาท
3. ค่าวิทยากร 2 คน x 6 ชั่วโมง ๆละ 300 บาท x 2 วัน เป็นเงิน 3,600 บาท

รวมเป็นเงินทั้งหมด 12,350 บาท ( เงินหนึ่งหมื่นสองพันสามร้อยห้าบาทถ้วน )

\* ทุกรายการสามารถถัวเฉลี่ยกันได้

**กิจกรรมที่ 2** เชิงรุก/ติดตาม ไม่ใช้งบในการดำเนินงาน

**กิจกรรมที่ 3** ติดตาม/ประเมินผล ไม่ใช้งบในการดำเนินงาน

**9. ผู้รับผิดชอบโครงการ**

นางสุทิศา พรหมจินดา ตำแหน่งพยาบาลวิชาชีพชำนาญการ

**10. หน่วยงานที่ให้การสนับสนุน**

กองทุนหลักประกันสุขภาพตำบลวังพญา

**11. การประเมินผล**

หลังจากดำเนินโครงการเครือข่ายแกนนำป้องกันโรคมะเร็งเต้านมและโรคมะเร็งปากมดลูก ปี 2562 ประชาชนกลุ่มอายุ 30 – 70 ปีได้รับ

1. ประชาชนกลุ่มอายุ 30 – 70 ปีได้รับการตรวจคัดกรองมะเร็งเต้านมร้อยละ 80
2. ประชาชนกลุ่มอายุ 30 – 60 ปีได้รับการตรวจคัดกรองมะเร็งปากมดลูกร้อยละ 20

**12. ตัวชี้วัดความสำเร็จ / วิธีการติดตาม / เครื่องมือการประเมินผลการปฏิบัติงาน**

|  |  |  |
| --- | --- | --- |
| **ตัวชี้วัดความสำเร็จ** | **วิธีประเมิน** | **เครื่องมือที่ใช้การประเมิน** |
| - เพื่อให้ประชาชนกลุ่มอายุ 30 – 70 ปีได้รับการตรวจคัดกรองมะเร็งเต้านมร้อยละ 80  -ประชาชนกลุ่มอายุ 30 – 60 ปีได้รับการตรวจคัดกรองมะเร็งปากมดลูกร้อยละ 20 | -จากการตรวจคัดกรองมะเร็งเต้านมในประชาชนกลุ่มอายุ 30 – 70 ปี  -จากการตรวจคัดกรองมะเร็งปากมดลูกในประชาชนกลุ่มอายุ 30 – 60 ปี | -โปรแกรม JHCISและจากระบบคลังข้อมูล HT/DM จังหวัดยะลา |

**13. สรุปผลการดำเนินงานตามวัตถุประสงค์**

|  |  |  |  |  |  |
| --- | --- | --- | --- | --- | --- |
| วัตถุประสงค์ของ โครงการ/กิจกรรม | ผลการดำเนินงาน | | | สภาพความสำเร็จ | |
| เป้าหมาย | ผลงาน | ร้อยละ | บรรลุ | ไม่บรรลุ |
| - เพื่อให้ประชาชนกลุ่มอายุ 30 – 70 ปีได้รับการตรวจคัดกรอง  มะเร็งเต้านมร้อยละ 80  - เพื่อให้ประชาชนกลุ่มอายุ 30 – 60 ปีได้รับ  การตรวจคัดกรองมะเร็งปากมดลูกร้อยละ 20 | 1,264  368 | 1,064  35 | 84.18  9.51 | ⁄ | ⁄ |

จากตารางด้านบนจะพบว่า ประชากรกลุ่มอายุ 30 – 70 ปี ได้รับการตรวจคัดกรองมะเร็งเต้านม

ร้อยละ 84.18 บรรลุวัตถุประสงค์ และประชากรกลุ่มอายุ 30 – 60 ปี คัดกรองมะเร็งปากมดลูกร้อยละ 9.51 มีแนวโน้มลดลง จากปี 2561 ร้อยละ 10.08 แต่ยังไม่บรรลุวัตถุประสงค์และการจัดทำโครงการครั้งนี้ได้รับความร่วมมือและความสนใจจากกลุ่มเป้าหมายเพิ่มขึ้น

**14. สรุปในภาพรวม**

**จุดเด่นของโครงการ / กิจกรรม ในครั้งนี้**

การให้ความร่วมมือของทีมงานมีการวางแผนและปฏิบัติร่วมกันและผู้เข้ารับการอบรม มีความตั้งใจและสนใจในการเข้ารับการอบรม ซึ่งสังเกตได้จากการตอบคำถาม การซักถาม และให้ความร่วมมือในการทำกิจกรรม

**15. จุดที่ควรพัฒนาของโครงการ/กิจกรรม ในครั้งนี้**

ควรสร้างแรงจูงใจให้กลุ่มเป้าหมายเข้ามารับบริการตรวจคัดกรองมะเร็งเต้านมและมะเร็งปากมดลูกเพิ่มขึ้นและให้บรรลุวัตถุประสงค์

**16. ปัญหา/อุปสรรค**

ข้อจำกัดของกลุ่มเป้าหมายในการประกอบอาชีพ ประกอบกับภาระหน้าที่ในครอบครัว ความอายและ เกิดอาการกลัวถ้าค้นพบว่าตนเองเป็น

**17. ข้อเสนอแนะเพื่อพัฒนาของโครงการ / กิจกรรม ในครั้งนี้**

มีการดำเนินการและการติดตามกลุ่มเป้าหมายอย่างต่อเนื่อง

(ลงชื่อ).......................................ผู้รับผิดชอบโครงการ (ลงชื่อ)........................................ผู้รับรองผลการดำเนินโครงการ

(นางสุทิศา พรหมจินดา) (นางจินตนา หะบีบากา)

พยาบาลวิชาชีพชำนาญการ ผู้อำนวยการโรงพยาบาลส่งเสริมสุขภาพตำบลวังพญา